خزر-عرب ساواش‌لاری

خزر-عرب ساواش‌لاری () خزرلر و رشیدی خیلافتی قوشونو آراسیندا باش وئرن دؤیوش. داغیستان و گونئی قافقاز و آذربایجان جومهوریتی و آذربایجان یئرینده اوز وئرمیش‌دیر.
خزر-عرب ساواشلاری ۷-اینجی و ۹-اونجو میلادی قرنلرده عربلرله خزرلر آراسیندا باش وئرمیش ساواش‌لر عۆمومی آدلا خزر-عرب ساواش‌لری آدلانیر. بۇ ساواش‌لر ۷-جی عصرین ۲-جی یاریسیندا ۹-جو عصرین ۱-جی یاریسینا قدر فاصیله‌لرله داوام ائتمیشدیر و ماهیتینه گؤره ساسانیلر ایمپیراتورلوغو ایله خزرلرین، هونلارین و باشقا تورکلرین ساواش‌لری‌نین داوامی حساب اوْلونا بیلرلر. دؤیوش عملیاتلاری اساساً آذربایجان، داغیستان و اوْنلارا بیتیشیک اراضیلرده کئچیریلیردی، آذربایجان اراضیسینده اوْلان دؤولتلر بۇ دؤیوش عملیاتلاریندا فعال ایشتیراک ائدیردی. دؤیوش عملیاتلاری اساساً آذربایجان اراضیسینده باش وئردیی اۆچون ان چوْخ آذربایجان خالقی اذیّت چکیردی. بۇ ساواش‌لر فرقلی اوْلسا دا عربلرین بیزانس‌لیلارلا ساواش‌لری ایله خزر -عرب ساواش‌لری آراسیندا بللی علاقه واردی. ساواشین خوصوصیتلریندن بیری هم ده اوْ ایدی کی عربلر اساساً بؤیوک شهرلره، قالالارا و اوْنلارین قارنیزونلارینا و خیلافتین مرکزین‌دن گؤندریلن نظامی اوْردولارا ایستیناد ائدیردیلر، خزرلر ایسه داها چوْخ شهرلردن اۇزاق اراضیلرده حاکم ایدیلر و داها چوْخ طبیعی سدلره ایستیناد ائدیردیلر، آنجاق یوروش زامانی شهرلری حمله ائدیردیلر. هرچند کی خزرلرین ده شهرلری واردی. خزر اؤلکه‌سینین باشکندی آدلاندیریر کی، اصلینده بۇ باشقا قایناق‌لرده اؤز تصدیقینی تاپمیر.

 همچنين باخ 

خزر خاقانلیغی
خزرلر
اردبیل جیواریندا دؤیوش

 قایناقلار 

اینگیلیسجه ویکی‌پدیاسی‌نین ایشلدنلری طرفیندن یارانمیش«Arab–Khazar wars»، مقاله‌سیندن گؤتورولوبدور.( ۲۸ سپتامبر ۲۰۱۸ تاریخینده یوْخلانیلیبدیر). 

بؤلمه:ساواشلار